SACHIN
విముక్తి మిషన్‌కు ముఖ్య అతిథిగా సచిన్‌
తిరువనంతపురం: క్రికెట్‌ లెజెండ్‌ సచిన్‌ కేరళ ప్రభుత్వం ఎంతో ప్రతిష్టాత్మకంగా ప్రారంభించనున్న విముక్తి కార్యక్రమానికి ముఖ్య అతిథిగా హాజరుకానున్నాడు.కాగా మాదక ద్రవ్యాల దుర్వినియోగం,లిక్కర్‌కు వ్యతిరేకంగా కేరళ ప్రభుత్వం విముక్తి పేరిట అవగాహణ కార్యక్రమాలు చేపట్టనుంది.రాష్ట్ర ప్రభుత్వ అభ్యర్థన మేరకు నవంబర్‌ 20న జరిగే ప్రారంభోత్సవానికి సచిన్‌ ముఖ్యఅతిథిగా రానున్నట్లు ఆ రాష్ట్ర ఎక్సైజ్‌ శాఖ మంత్రి టివి రామకృష్ణన్‌ సోమవారం శాసనసభలో ప్రకటించారు.మాదక ద్రవ్యాలు,మద్యపానం,నికోటిన్‌తో కూడిన పదార్థాలు తీసుకోకుండా ప్రజల్లో అవగాహణ కలిగించేందుకు సచిన్‌ సేవలను వినియోగించుకోనున్నట్లు ఆయన వెల్లడించాడు.విముక్తి మిషన్‌ పేరిట నిర్వహిస్తున్న ఈ కార్యక్రమానికి స్టాక్‌ హోల్డర్స్‌,ఉమెన్స్‌ సెల్ఫ్‌ హెల్ఫ్‌ గ్రూపు కుటుంబశ్రీతో పాటు రాష్ట్రంలోని 700 కళాశాలలు, చాలా పాఠశాలల్లో మాదక ద్రవ్యాల వ్యతిరేక సంఘాలను ప్రభుత్వం తరుపున ఏర్పాటు చేశామని ఆయన వివరించాడు.కాగా ఈ ఏడాది జూన్‌లో కేరళ ముఖ్యమంత్రి పినయి విజయన్‌ను సచివాలయంలో క్రికెట్‌ లెజెండ్‌ సచిన్‌ మర్యాద పూర్వకంగా కలిసిన నేపథ్యంలో ఈ విముక్తి విషన్‌ గురించి సచిన్‌కు వివరించడ జరిగింది.